Če želite na zdrav in pravilen način pridobivati mišično maso, je pomembno, da sestavite temu primeren jedilnik in izberete ustrezno vadbo. Osnova za pridobivanje mišične mase so beljakovine - brez njih preprosto ne gre. Zato je pomembno, da pri vsakem obroku zaužijete kvalitetna živila, ki so bogat vir beljakovin – to so ribe, jajca, meso, mlečni izdelki ... Če si ne znate sestaviti jedilnika z dovolj beljakovinami, so na voljo tudi beljakovinski napitki za pridobivanje mišične mase. Beljakovine so torej ključen del vaše prehrane, če želite delati na mišični masi, niso pa spet vse. Več o tem tukaj >
Ustrezna prehrana
Pomembno je, da si sestavite uravnotežen in zdrav jedilnik, na katerem ne smejo manjkati niti maščobe. Seveda s tem ne ciljamo na katerekoli maščobe, ampak na zdrave in kvalitetne maščobe, ki jih najdemo na primer v oreščkih, avokadu ali olivnem olju. Takšne maščobe so ključnega pomena za nemoteno delovanje telesa, hkrati pa bogat vir kalorij, ki jih potrebujete za pridobivanje mišične mase. Ob napornih treningih ne smete izključiti niti ogljikovih hidratov, vendar je bolje, če namesto klasičnih testenin in krompirja izbirate polnozrnate testenine in riž, ovsene kosmiče, sladki krompir … Več o tem tukaj >
Prilagojena vadba
Ko poskrbite za ustrezen jedilnik, pa morate prilagoditi tudi trening. V tem primeru je najbolje, da se obrnete na strokovnjaka, ki vam bo znal najbolje svetovati glede na vaše cilje in zahteve. Vseeno pa obstaja nekaj univerzalnih pravil, ki jih morate upoštevati pri vadbi, če želite poskrbeti za pridobivanje mišične mase. Povečajte intenzivnost vadbe, vse obremenitve dvigujte eksplozivno, poudarek dajajte na spust bremena (negativne ponovitve), za nekaj časa dajte aerobno vadbo na stran, predvsem pa si privoščite tudi kvaliteten počitek in pazite, da ne pregorite. Saj veste, nobeno pretiravanje ni zdravo. Več o tem tukaj